CELEX: 32013R0085
Language: ro
Date: 2013-01-31 00:00:00
Title: Regulamentul (UE) nr. 85/2013 al Consiliului din 31 ianuarie 2013 de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

1.2.2013   
            
            
               RO
            
            
               Jurnalul Oficial al Uniunii Europene
            
            
               L 32/1
            
         REGULAMENTUL (UE) NR. 85/2013 AL CONSILIULUI
   din 31 ianuarie 2013
   de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2012/812/PESC a Consiliului din 20 decembrie 2012 de modificare a Poziției comune 2003/495/PESC privind Irakul (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               În conformitate cu Rezoluția 1483 (2003) a Consiliului de Securitate al Organizației Națiunilor Unite (CSONU), articolul 4 din Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak (2) îngheață în special fondurile și resursele economice ale lui Saddam Hussein și ale altor înalți funcționari ai fostului regim irakian.
            
         
               (2)
            
            
               În conformitate cu punctul 23 din Rezoluția 1483 (2003) a CSONU, articolul 6 alineatul (2) din Regulamentul (CE) nr. 1210/2003 permite statelor membre să dezghețe astfel de fonduri și de resurse economice în vederea transferării acestora către Fondul de Dezvoltare pentru Irak.
            
         
               (3)
            
            
               La 15 decembrie 2010, CSONU a adoptat Rezoluția 1956 (2010), prin care a decis, la punctul 5, ca întreaga sumă din Fondul de Dezvoltare pentru Irak să fie transferată în contul sau în conturile entității care succede fondului, instituită de guvernul irakian, și ca Fondul de Dezvoltare pentru Irak să fie desființat până la data de 30 iunie 2011, cel târziu.
            
         
               (4)
            
            
               Regulamentul (CE) nr. 1210/2003 ar trebui, prin urmare, să fie modificat pentru a permite transferul fondurilor înghețate, al altor active financiare sau resurse economice către entitatea care succede Fondului de Dezvoltare pentru Irak, instituită de guvernul irakian în condițiile prevăzute de Rezoluțiile 1483 (2003) și 1956 (2010) ale CSONU.
            
         
               (5)
            
            
               Este, de asemenea, necesar să se actualizeze Regulamentul (CE) nr. 1210/2003 cu informațiile recente furnizate de către statele membre în ceea ce privește identificarea autorităților competente și cu adresa pentru notificări a Comisiei.
            
         
               (6)
            
            
               Prin urmare, este necesar ca Regulamentul (CE) nr. 1210/2003 să fie modificat în mod corespunzător,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1210/2003 se modifică după cum urmează:
   
               1.
            
            
               La articolul 6, alineatul (2) se înlocuiește cu următorul text:
               „(2)   În toate celelalte circumstanțe, fondurile, resursele economice și veniturile din resursele economice înghețate în temeiul articolului 4 sunt dezghețate numai în vederea transferării lor către entitatea care succede Fondului de Dezvoltare pentru Irak, instituită de guvernul irakian în condițiile prevăzute de Rezoluțiile 1483 (2003) și 1956 (2010) ale CSONU.”
            
         
               2.
            
            
               Anexa V se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2013.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 352, 21.12.2012, p. 54.
   
      (2)  JO L 169, 8.7.2003, p. 6.
   
      ANEXĂ
      
         
            „ANEXA V
            
               Paginile de internet care conțin informații privind autoritățile competente menționate la articolele 6, 7 și 8, precum și adresa pentru notificări a Comisiei Europene
            
            A.   Autoritățile competente din fiecare stat membru:
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/135/index.html
            REPUBLICA CEHĂ
            http://www.mfcr.cz/mezinarodnisankce
            DANEMARCA
            http://um.dk/da/politik-og-diplomati/retsorden/sanktioner/
            GERMANIA
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ESTONIA
            http://www.vm.ee/est/kat_622/
            IRLANDA
            http://www.dfa.ie/home/index.aspx?id=28519
            GRECIA
            http://www.mfa.gr/en/foreign-policy/global-issues/international-sanctions.html
            SPANIA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANȚA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            CIPRU
            http://www.mfa.gov.cy/sanctions
            LETONIA
            http://www.mfa.gov.lv/en/security/4539
            LITUANIA
            http://www.urm.lt/sanctions
            LUXEMBURG
            http://www.mae.lu/sanctions
            UNGARIA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ȚĂRILE DE JOS
            www.rijksoverheid.nl/onderwerpen/internationale-vrede-en-veiligheid/sancties
            AUSTRIA
            http://www.bmeia.gv.at/view.php3?f_id=12750&LNG=en&version=
            POLONIA
            http://www.msz.gov.pl
            PORTUGALIA
            http://www.min-nestrangeiros.pt
            ROMÂNIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVACIA
            http://www.foreign.gov.sk
            FINLANDA
            http://formin.finland.fi/kvyhteistyo/pakotteet
            SUEDIA
            http://www.ud.se/sanktioner
            REGATUL UNIT
            www.fco.gov.uk/competentauthorities
            B.   Adresa pentru notificări a Comisiei Europene sau pentru alt tip de comunicare cu aceasta:
            
                        Comisia Europeană
                     
                  
                        Serviciul Instrumente de Politică Externă (FPI)
                     
                  
                        EEAS 02/309
                     
                  
                        B-1049 Bruxelles
                     
                  
                        BELGIA
                     
                  
                        E-mail: relex-sanctions@ec.europa.eu”